## Pravilnik o podacima i načinu vođenja dokumentacije o mogućim darivateljima dijelova ljudskog tijela radi presađivanja s umrle osobe

### NN 188/2003 (28.11.2003.), Pravilnik o podacima i načinu vođenja dokumentacije o mogućim darivateljima dijelova ljudskog tijela radi presađivanja s umrle osobe

# MINISTARSTVO ZDRAVSTVA

2951

Na
temelju članka 19. stavka 2. Zakona o uvjetima za uzimanje i presađivanje
dijelova ljudskog tijela (»Narodne novine«, br. 53/91), ministar zdravstva
donosi

## PRAVILNIK

### O PODACIMA I NAČINU VOĐENJA DOKUMENTACIJE O MOGUĆIM DARIVATELJIMA DIJELOVA LJUDSKOG TIJELA RADI PRESAĐIVANJA S UMRLE OSOBE

Članak
1.

Ovim
Pravilnikom utvrđuju se podaci i način vođenja dokumentacije bolničkih
zdravstvenih ustanova o mogućim darivate­lji­ma dijelova ljudskog tijela radi
presađivanja s umrle osobe te način i rokovi dostave podataka iz te
dokumentacije koordinatoru Eksplantacijskog programa pri Ministarstvu zdravstva
(u dalj­njem tekstu: koordinator Programa), odnosno Referentnom centru Mi­nistarstva
zdravstva za tipizaciju tkiva (u daljnjem tekstu: Referentni centar).

Članak
2.

Pod
dijelovima ljudskoga tijela u smislu ovoga Pravilnika podrazumijevaju se organi
i tkiva.

Organi
u smislu ovoga Pravilnika su srce, pluća, jetra, bubrezi, gušterača i tanko
crijevo.

Tkiva u
smislu ovoga Pravilnika su rožnice, koža, kosti, zglobovi, ligamenti i srčani
zalisci i druga za transplantaciju podobna tkiva.

Članak
3.

Za
svakog bolesnika u jedinici intenzivnoga liječenja, liječnik mora odmah
ispuniti obrazac *Prijava o bolesniku u komi*, ako bolesnik udovoljava sljedećim
uvjetima:

–
bolesnik u dobi između 5 i 65 godina u komi s Glasgow skalom kome £ 7 i utvrđenom etiologijom
kome:

kraniocerebralna
ozljeda

moždani
udar

dekompenzirani
primarni intrakranijalni tumor

anoksično
oštećenje mozga.

Obrazac
iz stavka 1. ovoga članka tiskan je u Prilogu I. ovoga Pravilnika koji čini
njegov sastavni dio. Obrazac se ispunjava u dva primjerka, od kojih se jedan
prilaže povijesti bolesti, a drugi se tijekom prvoga dana prijama bolesnika,
elektroničkim putem ili na drugi odgovarajući način šalje koordinatoru
Programa.

Članak
4.

Liječnik
u jedinici intenzivnoga liječenja, koji je primio bolesnika u komi u skladu s
kriterijima iz članka 3. ovoga Pravilnika mora u skladu s medicinskim
kriterijima provesti kliničke postupke utvrđivanja moždane smrti te o nalazu
odmah obavijestiti koordinatora za eksplantaciju u zdravstvenoj ustanovi (u
daljnjem tekstu: bolnički koordinator), koji poduzima daljnje postupke u vezi
potvrđivanja moždane smrti.

Liječnik
iz stavka 1. ovoga članka obvezan je ispuniti *Zapisnik o utvrđivanju moždane
smrti* na obrascu koji je tiskan u Prilogu II. ovoga Pravilnika i čini
njegov sastavni dio.

Članak
5.

U
bolničkim zdravstvenim ustanovama koje nemaju moguć­nost dovršenja postupka
potvrđivanja moždane smrti, liječnici su dužni u skladu s medicinskim
kriterijima, započeti postupak utvr­đivanja moždane smrti i osigurati prijevoz
bolesnika u zdravstvenu ustanovu u kojoj će se nastaviti postupak potvrđivanja
moždane smrti, odnosno s koordinatorom Programa dogovoriti dolazak mobilnog
tima za potvrdu moždane smrti, ako je isti dostupan.

U
slučaju prijevoza bolesnika, obrazac zapisnika o utvrđi­va­nju moždane smrti sa
izvršenim postupcima treba priložiti ostaloj me­di­cinskoj dokumentaciji
bolesnika koja se dostav­lja zdravstvenoj ustanovi iz stavka 1. ovoga članka.

Članak
6.

Liječnik
u jedinici intenzivnog liječenja mora za sve bolesnike, koji umru u bolnici
zbog oštećenja mozga, ispuniti obrazac *Izvješće o zdravstvenoj skrbi umrlog
u JIL,* koji je kao Prilog III. sastavni dio ovoga Pravilnika.

Obrazac
iz stavka 1. ovoga članka mora se ispuniti u dva primjerka, od kojih se jedan
prilaže povijesti bolesti, a drugi primjerak se šalje koordinatoru Programa u
pisanom obliku, elektroničkim putem ili na drugi odgovarajući način najkasnije
u roku od 48 sati.

Članak
7.

Bolnički
koordinator mora najkasnije u roku od 60 minuta nakon ispunjenja propisanih
uvjeta za darivanje i presađivanje organa, u pisanom obliku, elektroničkim
putem ili na drugi odgovarajući način dostaviti koordinatoru Programa obrazac*Podaci o darivatelju,* tiskanomu Prilogu IV. koji je
sastavni dio ovoga PravilnikateReferentnom centru presliku
krvne grupe, a u svrhu poduzimanja daljnjih postupaka za uzimanje i presađivanje
organa i tkiva.

Članak
8.

Eksplantacijski
kirurg obvezan je po učinjenoj eksplantaciji ispuniti odgovarajući obrazac *Izvješće
o eksplantiranom organu/tkivu.*

Obrasci
iz stavka 1. ovoga članka tiskani su u Prilozima V., VI., VII. i VIII. ovoga
Pravilnika i čine njegov sastavni dio.

Obrazac
se ispunjava u 2 primjerka, od kojih se jedan prilaže uz eksplantirani organ**/**tkivo,
a jedan se dostavlja u Referentni centar.

Članak
9.

Voditelj
eksplantacijskog tima, po učinjenoj eksplantaciji is­pu­njava *Potvrdu o
preuzimanju organa* na obrascu koji je tiskan u Prilogu IX. ovoga Pravilnika
i čini njegov sastavni dio.

Potvrda
o preuzimanju organa ostaje u dokumentaciji bol­nič­ke zdravstvene ustanove u
kojoj je obavljena eksplantacija.

Članak
10.

Organ/tkivo
nakon eksplantacije mora biti sterilno upakiran i pohranjen u posude za
prijenos i transportne hladnjake, zajedno sa tkivnim i krvnim uzorcima za
tipizaciju propisanim standardnim operativnim postupcima.

Na
hladnjak iz stavka 1. ovog članka stavlja se naljepnica koja mora sadržavati:

–
sadržaj, uključujući naznaku o materijalu ljudskoga podrijetla,

– naziv
zdravstvene ustanove u kojoj je izvršena eksplantacija,

–
odredišnu adresu,

– sve
podatke o vrsti prijevoznog sredstva i redu vožnje, ako se organ upućuje sredstvima
javnog prijevoza.

Članak
11.

Kada na
Listi čekanja pri Referentnom centru ne postoji odgovarajući primatelj ili iz
organizacijskih razloga, koje transplantacijski centar mora dokumentirati,
odgovarajući mogući primatelj ne može biti transplantiran, koordinator Programa
može, obrascem *Organ offer* koji je tiskan u Prilogu X. ovoga Pravilnika,
organ ponuditi međunarodnim transplantacijskim organizacijama.

Članak
12.

Prilikom
prijenosa organa izvan/u Republiku Hrvatsku koordinator Programa dužan je izvijestiti
carinsku ispostavu i popuniti obrazac *Potvrda o prelasku transplantacijskog
tima i/ ili prijenosu ljudskog organa iz/u Republiku Hrvatsku isključivo u
svrhu transplantacije* koji je tiskan u Prilogu XI. ovoga Pravilnika i čini
njegov sastavni dio.

Obrazac iz stavka 1. ovoga članka koordinator
Programa ispunjava u tri primjerka i ovjerava ga svojim potpisom te jedan
primjerak dostavlja u pisanom obliku, elektroničkim ili drugim odgovarajućim
putem carinskoj ispostavi, drugi primjerak prati organ, a treći ostaje u arhivi
Ministarstva zdravstva.

Članak 13.

Bolnički koordinator obvezan je ispuniti i dostaviti
koordinatoru Programa *Tromjesečno* *izvješće o mogućim darivateljima
dijelova ljudskoga tijela radi presađivanja*, supotpisano od ravnatelja
bolničke zdravstvene ustanove.

Obrazac iz stavka 1. ovoga članka tiskan je u Prilogu
XII. ovoga Pravilnika i čini njegov sastavni dio.

Članak 14.

Obavijest o izvršenoj transplantaciji i podacima
primatelja trebaju se dostaviti u Referentni centar u roku od 48 sati nakon
izvršene transplantacije.

Ako eksplantirani organ ne bude transplantiran,
transplantacijski kirurg obvezan je u pisanom obliku izvijestiti koordinatora
Programa i Referentni centar o razlozima zbog kojih organ nije transplantiran.

Članak 15.

Transplantacijski kirurg obvezan je po izvršenoj
transplantaciji ispuniti *Izvješće o transplantiranom organu.*

Izvješće iz stavka 1. ovoga članka popunjava se na
odgovarajućem obrascu iz Priloga XIII., XIV., XV. i XVI. ovoga Pravilnika koji
čine njegov sastavni dio.

Obrazac se ispunjava u dva primjerka, od kojih se
jedan dostavlja Referentnom centru, a drugi se prilaže u dokumentaciju bolničke
zdravstvene ustanove.

Članak 16.

Transplantacijski timovi dužni su pratiti
transplantacijske rezultate u skladu s Protokolom koji utvrđuje Referentni
centar.

Članak 17.

Stupanjem na snagu ovoga Pravilnika prestaje važiti
Pravilnik o podacima koje u posebnoj evidenciji vode zdravstvene organizacije
te o načinu i rokovima dostave podataka i obavijesti (»Narodne novine«, br.
53/91) te stavak 2. točke VIII. i stavak 1. točke XXV. Naputka za provođenje
Programa za eksplantaciju organa (»Narodne novine«, br. 75/98).

Članak 18.

Ovaj Pravilnik stupa na snagu osmoga dana od dana
objave u »Narodnim novinama«.

Klasa: 011-02/03-04/22
Urbroj: 534-03-01-01/4
Zagreb, 18. studenoga 2003.

Ministar
**mr. sc.** **Andro
Vlahušić, dr. med**., v. r.

if !supportEmptyParas endif

if !supportEmptyParas endif

[Prilog
I](dodatni/379332.htm)

#### PRIJAVA  O BOLESNIKU U KOMI

if !supportEmptyParas endif

Prilog II

#### ZAPISNIK O UTVRĐIVANJU MOŽDANE SMRTI

[1/3](dodatni/379333.htm)
[2/3](dodatni/379334.htm)
[3/3](dodatni/379335.htm)

if !supportEmptyParas endif

[Prilog III](dodatni/379336.htm)

#### IZVJEŠĆE O ZDRAVSTVENOJ SKRBI UMRLOG  U JIL

if !supportEmptyParas endif

Prilog IV

#### PODACI O DARIVATELJU

[1/2](dodatni/379337.htm)
[2/2](dodatni/379338.htm)

if !supportEmptyParas endif

[Prilog V](dodatni/379339.htm)

#### IZVJEŠĆE O EKSPLANTIRANOM ORGANU - BUBREG

if !supportEmptyParas endif

if !supportEmptyParas endif

[Prilog VI](dodatni/379340.htm)

#### IZVJEŠĆE O EKSPLANTIRANOM ORGANU - JETRA / GUŠTERAČA

if !supportEmptyParas endif

[Prilog VII](dodatni/379341.htm)

#### IZVJEŠĆE O EKSPLANTIRANOM ORGANU - SRCE-PLUĆA

if !supportEmptyParas endif

>

[Prilog VIII](dodatni/379342.htm)

#### IZVJEŠĆE O EKSPLANTIRANOM TKIVU - BULBUS

if !supportEmptyParas endif

Prilog IX

#### POTVRDA O PREUZIMANJU ORGANA

[1/2](dodatni/379343.htm)
[2/2](dodatni/379344.htm)

if !supportEmptyParas endif

[Prilog X](dodatni/379345.htm)

#### ORGAN OFFER

if !supportEmptyParas endif

[Prilog XI](dodatni/379346.htm)
**POTVRDA
O PRELASKU TRANSPLANTACIJSKOG TIMA I/ILI PRIJENOSU LJUDSKOG ORGANA IZ /U
REPUBLIKU HRVATSKU ISKLJUČIVO U SVRHU TRANSPLANTACIJE**

if !supportEmptyParas endif

[Prilog XII](dodatni/379347.htm)

TROMJESEČNO
IZVJEŠĆE O MOGUĆIM DARIVATELJIMA DIJELOVA LJUDSKOGA TIJELA RADI PRESAĐIVANJA

if !supportEmptyParas endif

[Prilog XIII](dodatni/379348.htm)

#### IZVJEŠĆE O TRANSPLANTIRANOM ORGANU - SRCE/PLUĆA

if !supportEmptyParas endif

[Prilog XIV](dodatni/379349.htm)

#### IZVJEŠĆE O TRANSPLANTIRANOM ORGANU - BUBREG

if !supportEmptyParas endif

[Prilog XV](dodatni/379350.htm)

#### IZVJEŠĆE O TRANSPLANTIRANOM ORGANU - JETRA

if !supportEmptyParas endif

[Prilog XVI](dodatni/379351.htm)
**IZVJEŠĆE O TRANSPLANTIRANOM
ORGANU - GUŠTERAČA**

if !supportEmptyParas endif

Pravilnik, NN 188/2003-2951